## El Consell ratifica d’emergència el servici d’inspecció dels dics i barrancs mitjançant l’ús de drons

*** El contracte ascendix a un total de 19.965 euros
* Després de les inundacions, és necessari realitzar una inspecció de la situació de tots els dics**

El Consell ha pres nota de l’adjudicació d’emergència del contracte del servici d’inspecció dels dics i barrancs mitjançant l’ús de drons per un total de 19.965 euros.

Després de les pluges del 29 d’octubre passat, és previsible que estes infraestructures hagen tingut danys o que es necessiten actuacions de millora o reforç. Així mateix, la vegetació de la zona ha variat respecte de la que hi havia en el moment que es van construir.

Per tant, es considera que és necessari i urgent realitzar la inspecció de l’estat de tots els dics que es troben en l’àrea a on s’han produït les fortes precipitacions per a verificar el seu estat i poder escometre les obres necessàries per a reparar-los.

Atesa la situació dels dics, en molts casos inaccessibles o amb un accés molt dificultós, i que molts camins han quedat impracticables, i tenint en compte les noves tecnologies, s’ha considerat que el mètode més eficient és mitjançant vol d’RPAS (Remotely Pilot Aircraf System), és a dir mitjançant l’ús d’aeronau no tripulada i operada mitjançant control remot, que permeta realitzar fotos i vídeos dels 127 dics.

Amb esta informació es podrà determinar quines actuacions s’han de realitzar i en quines zones en concret. Els dics objecte de revisió estan situats en les comarques de la Serrania, la Plana de Requena, la Foia de Bunyol, el Camp de Túria i la Ribera Alta, principalment.

Fecha: 17/12/2024